CELEX: 62021CB0659
Language: hr
Date: 2022-03-30 00:00:00
Title: Predmet C-659/21: Rješenje Suda (osmo vijeće) od 30. ožujka 2022. (zahtjev za prethodnu odluku koji je uputio Tribunal da Relação de Lisboa – Portugal) – Orbest, SA/CS, QN, OP i dr. („Zahtjev za prethodnu odluku – Članak 99. Poslovnika Suda – Zračni promet – Uredba (EZ) br. 261/2004 – Opća pravila odštete i pomoći putnicima u slučaju otkazivanja ili dužeg kašnjenja leta – Članak 5. stavak 3. – Oslobođenje od obveze isplate odštete – Pojam „izvanredne okolnosti” – Tehnički kvar na zrakoplovu koji je uzrokovao sudar vozila za catering koje pripada trećoj strani s tim zrakoplovom parkiranim u zračnoj luci”)

16.5.2022   
            
            
               HR
            
            
               Službeni list Europske unije
            
            
               C 198/14
            
         
      Rješenje Suda (osmo vijeće) od 30. ožujka 2022. (zahtjev za prethodnu odluku koji je uputio Tribunal da Relação de Lisboa – Portugal) – Orbest, SA/CS, QN, OP i dr.
      (Predmet C-659/21) (1)
      
      („Zahtjev za prethodnu odluku - Članak 99. Poslovnika Suda - Zračni promet - Uredba (EZ) br. 261/2004 - Opća pravila odštete i pomoći putnicima u slučaju otkazivanja ili dužeg kašnjenja leta - Članak 5. stavak 3. - Oslobođenje od obveze isplate odštete - Pojam „izvanredne okolnosti” - Tehnički kvar na zrakoplovu koji je uzrokovao sudar vozila za catering koje pripada trećoj strani s tim zrakoplovom parkiranim u zračnoj luci”)
      (2022/C 198/20)
      Jezik postupka: portugalski
      
         Sud koji je uputio zahtjev
      
      Tribunal da Relação de Lisboa
      
         Stranke glavnog postupka
      
      
         Tužitelj: Orbest, SA
      
         Tuženici: CS, QN, OP i dr.
      
         Izreka
      
      Članak 5. stavak 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta te o stavljanju izvan snage Uredbe (EEZ) br. 295/91 treba tumačiti na način da tehnički kvar na zrakoplovu koji je uzrokovao sudar vozila za catering koje pripada trećoj strani s tim zrakoplovom parkiranim u zračnoj luci, može ulaziti u područje primjene pojma „izvanredne okolnosti” u smislu te odredbe.
      
         (1)  Datum podnošenja 2. 11. 2021.